Knygnešių sienelė

Knygnešių sienelė – 1940 m. Vytauto Didžiojo karo muziejaus sodelyje Kaune pastatytas paminklas.

 Istorija 
1940 m. gegužės 2 d. generolo Vlado Nagevičiaus kabinete, įvyko pasitarimas, kuriame buvo svarstoma, kurių knygnešių atminimą reikėtų įamžinti numatytoje statyti Knygnešių sienelėje. Pasitarime dalyvavo Jonas Jurgis Bulota, Vaclovas Biržiška, Povilas Dogelis ir Petras Ruseckas. Manoma, kad Knygnešių sienelė buvo baigta statyti 1940 m. liepos mėn.

Trijose granito lentose iškaltos šimto žmonių, aktyviai pasidarbavusių lietuviškos spaudos draudimo laikmečiu, pavardės. Pirmoje lentoje įrašyti sunkiai nukentėjusieji knygnešiai, antroje – pasižymėję knygų skleidimo organizatoriai, trečioje – labai pasižymėję knygnešiai.

1950 m. sovietinė okupacinė valdžia paminklą nugriovė. Tvarkant bolševikų nuniokotą Vytauto Didžiojo karo muziejaus kompleksą, 1994 m. gegužės 7 d. atidengta P. Rimšos skulptūra „Lietuvos mokykla 1884–1904“, 1997 m. birželio 7 d. – Knygnešių sienelė.

Sunaikintos sienelės autorius Karolis Reisonas, atstatytos – Liucijus Albertas Dringelis. Atstatant Knygnešių sienelę, buvo nuspręsta patikslinti kai kurias pavardes, sunorminti jų rašybą.

 Lentose paskelbti knygnešiai 
 I lenta 
Sunkiai nukentėjusieji knygnešiai:
 Juozas Akelaitis, ūkininkas
 Motiejus Baltūsis, knygrišys
 Magdė Bankaitė, mokytoja
 Juozas Baranauskas, ūkininkas
 Jurgis Baranauskas, ūkininkas
 Ignas Bitaitis, raštininkas
 Antanas Brundza, kunigas
 Domas Bubėnas, ūkininkas
 Pranas Butkevičius, kunigas
 Jonas Čėsna, ūkininkas
 Kazys Eitutavičius, kunigas
 Vincas Juška, darbininkas
 Pranas Juškys, darbininkas
 Juozas Kancleris, darbininkas
 Juozas Kasputis, kurpius
 Motiejus Kaziliauskas, kunigas
 Adomas Ladukas, ūkininkas Karolina Laurinavičiūtė, padienininkė
 Jurgis Lietuvninkas, vežėjas
 Petronėlė Lietuvninkienė
 Jonas Luobikis, zakristijonas
 Vincas Markevičius, ūkininkas
 Andrius Matulaitis, ūkininkas
 Petras Matulaitis, gydytojas
 Juozas Norkus, ūkininkas
 Vincas Norvaišas, kunigas
 Juozas Rimša, ūkininkas
 Juozas Sakalauskas, darbininkas
 Pranas Straupas, kunigas
 Juozas Strimaitis, darbininkas
 Martynas Survila, ūkininkas
 Kazys Ūdra, ūkininkas
 Liudas Vaineikis, gydytojas

 II lenta 
Pasižymėję knygų skleidimo organizatoriai:
 Jonas Ambrozaitis, prekybininkas
 Juozas Bagdonas, gydytojas
 Antanas Baltrušaitis, darbininkas
 Antanas Bizauskas, kunigas
 Felicija Bortkevičienė, politikė, poetė
 Jonas Burba, kunigas
 Stanislovas Didžiulis, ūkininkas
 Povilas Dogelis, kunigas
 Silvestras Gimžauskas, kunigas
 Adomas Grinevičius, kunigas
 Kazys Grinius, gydytojas
 Kostas Jagminas, kunigas
 Povilas Jakubėnas, kunigas
 Martynas Jankus, ūkininkas
 Augustinas Janulaitis, studentas
 Petras Kriaučiūnas, mokytojas
 Vincas Kudirka, gydytojas Jonas Kumetis, vargonininkas
 Jurgis Lapinas, ūkininkas
 Felicijonas Lelis, kunigas
 Jonas Mačys, valdininkas
 Juozas Medeikis, ūkininkas
 Petras Mikolainis, žurnalistas
 Juozas Miliauskas, valdininkas
 Gabrielė Petkevičiūtė, rašytoja
 Antanas Povylius, ūkininkas
 Vladas Putvinskis, dvarininkas
 Martynas Sederevičius, kunigas
 Motiejus Valančius, vyskupas
 Petras Vileišis, inžinierius
 Povilas Višinskis, publicistas
 Antanas Vytartas, kunigas
 Morta Zauniūtė, ūkininkė

 III lenta 
Labai pasižymėję knygnešiai:
 Juozas Angrabaitis, korektorius
 Jonas Balčius, darbininkas
 Augustas Baranauskas, vargonininkas
 Kazys Barysas, ūkininkas
 Antanas Bataitis, knygrišys
 Jurgis Bielinis, ūkininkas
 Mykolas Cicėnas, ūkininkas
 Jeronimas Dalbokas
 Motiejus Eimaitis, mažažemis
 Antanas Gudaitis, valdininkas
 Jurgis Gudas, siuvėjas
 Kazys Gumbelevičius, škaplierininkas
 Juozas Kačergius, ūkininkas
 Ignas Lapinskas, ūkininkas
 Juozas Ložinskis, mažažemis
 Juozas Maldžius, darbininkas
 Juozas Milašiūnas, ūkininkas Kostas Narkevičius, mažažemis
 Juozas Navickas, amatininkas
 Stasys Neteckis, škaplierininkas
 Feliksas Petravičius, tarnas
 Antanas Rucevičius, mokinys
 Matas Slančiauskas, siuvėjas
 Pranas Stakauskas, darbininkas
 Stasys Stakelė, kunigas
 Kostas Stiklius, darbininkas
 Petras Šėmbelis, ūkininkas
 Antanas Šilgalis, ūkininkas
 Vincas Šlekys, ūkininkas
 Juozas Šmulkštys, kunigas
 Feliksas Tautavičius, ūkininkas
 Andrius Verbyla, knygrišys
 Agota Zigmantaitė, darbininkė

 Literatūra 
 Benjaminas Kaluškevičius, Ona Žemaitytė–Narkevičienė. „Šimtas knygnešių: knygnešių sienelės vardai“. Vilnius, 1998. – ISBN 9986-9175-0-6

 Nuorodos 
 Iš Knygnešių sienelės istorijos // XXI amžius, Nr. 20 (1223), 2004-03-10 

Kategorija:Knygnešystė
Kategorija:Paminklai Lietuvoje
Kategorija:Kauno statiniai